ระเบียบกระทรวงการพัฒนาสังคมและความมั่นคงของมนุษย์ระเบียบกระทรวงการพัฒนาสังคมและความมั่นคงของมนุษย์ว่าด้วยการลงโทษเด็กพ.ศ. ๒๕๔๘ อาศัยอำนาจตามความในมาตรา๖ และมาตรา ๖๑ แห่งพระราชบัญญัติคุ้มครองเด็ก พ.ศ. ๒๕๔๖รัฐมนตรีว่าการกระทรวงการพัฒนาสังคมและความมั่นคงของมนุษย์จึงออกระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบกระทรวงการพัฒนาสังคมและความมั่นคงของมนุษย์ว่าด้วยการลงโทษเด็กพ.ศ. ๒๕๔๘ข้อ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป[๑]ข้อ๓ บรรดาระเบียบ ข้อบังคับ และคำสั่งอื่นใดที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ๔ ในระเบียบนี้การลงโทษ หมายความว่า การลงโทษเด็กที่อยู่ในความปกครองดูแลที่ประพฤติตนฝ่าฝืนระเบียบวินัยข้อบังคับของสถานแรกรับ สถานสงเคราะห์ สถานคุ้มครองสวัสดิภาพ หรือสถานพัฒนาและฟื้นฟูเพื่อเป็นการอบรมสั่งสอนให้เด็กประพฤติตัวเป็นคนดีเจ้าของ หมายความว่า เจ้าของสถานรับเลี้ยงเด็ก สถานแรกรับสถานสงเคราะห์ สถานคุ้มครองสวัสดิภาพ หรือสถานพัฒนาและฟื้นฟูผู้ปกครองสวัสดิภาพ หมายความว่า ผู้ปกครองสวัสดิภาพของสถานแรกรับสถานสงเคราะห์สถานคุ้มครองสวัสดิภาพ หรือสถานพัฒนาและฟื้นฟูผู้ปฏิบัติงาน หมายความว่า เจ้าหน้าที่ของหน่วยงานหรืออาสาสมัครซึ่งได้รับมอบหมายให้ดูแลเด็กในสถานรับเลี้ยงเด็กสถานแรกรับ สถานสงเคราะห์ สถานคุ้มครองสวัสดิภาพ หรือสถานพัฒนาและฟื้นฟูข้อ๕ เจ้าของ ผู้ปกครองสวัสดิภาพและผู้ปฏิบัติงานต้องดูแลเอาใจใส่ สอดส่อง และรักษาไว้ซึ่งระเบียบ วินัย ข้อบังคับของสถานรับเลี้ยงเด็กสถานแรกรับ สถานสงเคราะห์ สถานคุ้มครองสวัสดิภาพ หรือสถานพัฒนาและฟื้นฟู และดูแลส่งเสริมให้เด็กในความปกครองดูแลประพฤติตนอยู่ในระเบียบวินัยอันดีในกรณีที่เด็กมีพฤติกรรมฝ่าฝืนระเบียบวินัย ข้อบังคับ ให้เจ้าของ ผู้ปกครองสวัสดิภาพและผู้ปฏิบัติงานหาวิธีการระงับที่เหมาะสมและยุติพฤติกรรมโดยเร็วโดยศึกษาหาสาเหตุแห่งพฤติกรรมเช่นว่านั้นเพื่อหาทางแก้ไข ป้องกันมิให้เด็กมีพฤติกรรมดังกล่าวซ้ำเกิดขึ้นอีกข้อ๖ ในกรณีที่จำเป็นที่จะต้องใช้วิธีการลงโทษเด็กที่กระทำฝ่าฝืนระเบียบวินัย ข้อบังคับให้ใช้วิธีการอย่างใดอย่างหนึ่ง ดังต่อไปนี้(๑)ว่ากล่าวตักเตือน อบรมสั่งสอนเด็กให้กลับประพฤติตัวเป็นคนดี(๒)ตัดรางวัลหรือถอนสิทธิบางอย่าง เช่น งดการเล่น การบันเทิงพักผ่อนหย่อนใจในทางต่าง ๆห้ามชมการแสดงหรือออกเที่ยวนอกบริเวณ ทั้งนี้ ต้องให้เด็กได้มีการงานอย่างใดอย่างหนึ่งทำหรือแยกเด็กให้อยู่ต่างหากจากเด็กอื่น แต่ห้ามแยกเด็กที่มีอายุต่ำกว่าสิบสองปี(๓)ทำกิจกรรม โดยจัดให้เด็กกระทำการใด ๆ เพื่อบำเพ็ญประโยชน์ต่อตนเอง สถานแรกรับสถานสงเคราะห์สถานคุ้มครองสวัสดิภาพ สถานพัฒนาและฟื้นฟู ครอบครัวและสังคมการลงโทษตามวรรคหนึ่งจะต้องปรากฏว่าเด็กกระทำการฝ่าฝืนระเบียบ วินัย ข้อบังคับจริงและต้องเสนอผู้ปกครองสวัสดิภาพพิจารณาลงโทษตามความเหมาะสมข้อ๗ ห้ามมิให้เจ้าของ ผู้ปกครองสวัสดิภาพและเจ้าหน้าที่ผู้ปฏิบัติงานทำร้ายร่างกายหรือจิตใจ กักขัง ทอดทิ้งเด็กหรือลงโทษเด็กโดยวิธีรุนแรงข้อ๘ ให้ผู้ปกครองสวัสดิภาพจัดทำสมุดรายงานการลงโทษเด็กขึ้นไว้ที่สำนักงานหรือสถานที่จะตรวจดูได้ทุกโอกาสตามแบบที่ปลัดกระทรวงการพัฒนาสังคมและความมั่นคงของมนุษย์กำหนดข้อ๙ การพิจารณาลงโทษเด็กจะด้วยความผิดประการใดก็ตามให้คำนึงถึงโทษตามความจำเป็นความเหมาะสม และต้องพอสมควรแก่วัยของเด็ก แต่ทั้งนี้ จะลงโทษเด็กในการเลี้ยงดูของสถานรับเลี้ยงเด็กมิได้การลงโทษเด็กเพราะเหตุที่ลุแก่โทสะจริตหรือด้วยมูลเหตุจูงใจประการอื่นหรือการลงโทษที่เกินสมควรแก่เหตุ นอกจากการอบรมสั่งสอนให้ถือว่าเป็นการฝ่าฝืนระเบียบนี้ข้อ๑๐ ให้ปลัดกระทรวงการพัฒนาสังคมและความมั่นคงของมนุษย์รักษาการตามระเบียบนี้และมีอำนาจวินิจฉัยชี้ขาดในกรณีที่มีปัญหาหรือข้อขัดแย้งเกี่ยวกับการปฏิบัติตามระเบียบนี้ประกาศ ณ วันที่ ๑๒เมษายน พ.ศ. ๒๕๔๘ประชา มาลีนนท์รัฐมนตรีว่าการกระทรวงการพัฒนาสังคมและความมั่นคงของมนุษย์คุณากร/ผู้จัดทำ๑๔ ธันวาคม ๒๕๕๔[๑]ราชกิจจานุเบกษา เล่ม ๑๒๒/ตอนที่ ๔๐ ง/หน้า ๗/๑๙พฤษภาคม ๒๕๔๘